**DĖL ROKIŠKIO RAJONO SAVIVALDYBĖS TARYBOS 2020 M. SPALIO 30 D. SPRENDIMO NR. TS-273 „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PATIKĖJIMO TEISE SVEIKATOS PRIEŽIŪROS ĮSTAIGOMS“ PAKEITIMO**

2023 m. lapkričio 30 d. Nr. TS-

Rokiškis

 Atsižvelgdama į Rokiškio rajono ligoninės 2023 m. lapkričio 21 d. prašymą Nr. S-(1.14)-671 „Dėl turto grąžinimo“, Rokiškio rajono savivaldybės taryba nusprendžia:

1. Pakeisti Rokiškio rajono savivaldybės tarybos 2020 m. spalio 30 d. sprendimo Nr. TS-273 „Dėl Rokiškio rajono savivaldybės turto perdavimo laikinai valdyti, naudoti ir disponuoti juo patikėjimo teise sveikatos priežiūros įstaigoms“:

1.1. 1.2. papunktį ir jį išdėstyti taip:

„1.2. viešajai įstaigai Rokiškio rajono ligoninei, įstaigos kodas 173224274, esančiai V. Lašo g. 3, LT-42106, Rokiškyje, turtą pagal pridedamą sąrašą (3 ir 4 priedai), bendra turto įsigijimo vertė 2023 m. lapkričio 30 d. – 2583783,43 Eur, bendra turto likutinė vertė 2023 m. lapkričio 30 d. – 1260452,35 Eur, įstaigos nuostatuose nurodytai veiklai vykdyti;“;

1.2. 3 ir 4 priedus ir juos išdėstyti nauja redakcija (pridedama).

2. Pakeisti Rokiškio rajono savivaldybės ilgalaikio kilnojamo turto patikėjimo 2020 m. lapkričio 11 d. sutarties Nr. DS-651, pritartos Rokiškio rajono savivaldybės tarybos 2020 m. spalio 30 d. sprendimo Nr. TS-273 „Dėl Rokiškio rajono savivaldybės turto perdavimo laikinai valdyti, naudoti ir disponuoti juo patikėjimo teise sveikatos priežiūros įstaigoms“ 2 punktu, 1.2 papunktį ir jį išdėstyti taip:

2.1. „1.2. Pagal Sutartį perduodamas Rokiškio rajono savivaldybės tarybos 2020 m. spalio 30 d. sprendime Nr. TS-273 4 priede nurodytas turtas pagal pridedamą sąrašą (pridedama), turto įsigijimo vertė 2023 m. lapkričio 30 d. – 215205,59 Eur, turto likutinė vertė 2023 m. lapkričio 30 d. –115514,56 Eur.“

|  |  |
| --- | --- |
| Savivaldybės meras | Ramūnas Godeliauskas |

**SPRENDIMO PROJEKTO**

**„DĖL ROKIŠKIO RAJONO SAVIVALDYBĖS TARYBOS 2020 M. SPALIO 30 D. SPRENDIMO NR. TS-273 „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PATIKĖJIMO TEISE SVEIKATOS PRIEŽIŪROS ĮSTAIGOMS“ PAKEITIMO“**

**AIŠKINAMASIS RAŠTAS**

2023 m. lapkričio 30 d.

Projekto rengėjas – Turto valdymo ir ūkio skyriaus vyriausioji specialistė Akvilė Kisielienė.

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Pakeisti Rokiškio rajono savivaldybės tarybos 2020 m. spalio 30 d. sprendimą Nr. TS-273 „Dėl Rokiškio rajono savivaldybės turto perdavimo laikinai valdyti, naudoti ir disponuoti juo patikėjimo teise sveikatos priežiūros įstaigoms“. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos |  |
| 3. | Laukiami rezultatai | Teisės aktų pakeitimai įgalins perduoti Rokiškio rajono ligoninės veikloje naudojamą turtą. |
| 4.  | Lėšų poreikis ir šaltiniai | Sprendimo įgyvendinimui biudžeto lėšos nereikalingos. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6.  | Kiti sprendimui priimti reikalingi pagrindimai, skaičiavimai ar paaiškinimai |  Atsižvelgiant į Rokiškio rajono ligoninės prašymą, siūloma pakeisti Rokiškio rajono savivaldybės tarybos 2020 m. spalio 30 d. sprendimo Nr. TS-273 „Dėl Rokiškio rajono savivaldybės turto perdavimo laikinai valdyti, naudoti ir disponuoti juo patikėjimo teise sveikatos priežiūros įstaigoms“ 1.2. papunktį, Rokiškio rajono savivaldybės tarybos 2020 m. spalio 30 d. sprendime Nr. TS-273 patvirtintame 3 priede „Rokiškio rajono savivaldybės nekilnojamo turto perduodamo Rokiškio rajono ligoninei valdyti, naudoti ir disponuoti juo patikėjimo teise, sąrašas“ perskaičiuoti bendras likutines vertes 2023 m. lapkričio 30 d. ir 3 priedą išdėstyti nauja redakcija ir Rokiškio rajono savivaldybės tarybos 2020 m. spalio 30 d. sprendimu Nr. TS-273 patvirtintame 4 priede „Rokiškio rajono savivaldybės ilgalaikio kilnojamo turto perduodamo Rokiškio rajono ligoninei valdyti, naudoti ir disponuoti juo patikėjimo teise, sąrašas“ išbraukti 2, 4, 5, 7 ir 10-13 eilutes bei 4 priedą išdėstyti nauja redakcija ir parengti papildomą susitarimą prie 2020 m. lapkričio 11 d. Rokiškio rajono savivaldybės ilgalaikio kilnojamojo turto patikėjimo sutarties Nr. DS-651 su viešąja įstaiga Rokiškio rajono ligonine. Rokiškio rajono ligoninei nuosavybės teise įsigijus naują greitosios medicinos pagalbos automobilį, patikėjimo teise perduoto Greitosios medicinos pagalbos automobilio ligoninė savo veikloje nebenaudojo, todėl jį grąžino savivaldybei, kuris 2022 m. rugsėjo 30 d. tarybos sprendimu neatlygintinai perduotas Ukrainos Respublikos Rivnės srities Dubno miesto savivaldybei humanitarinei pagalbai teikti. Atsižvelgiant į tai, kad dalies turto, perduoto patikėjimo teise, Rokiškio rajono ligoninė nebenaudoja ir prašo priimti grąžinamą turtą, nes jis nebereikalingas tolesnei įstaigos veiklai, siūlome sutikti priimti Rokiškio rajono ligoninės grąžinamą turtą. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Pridedama. |